ইংলেণ্ড আৰু পাকিস্তানৰ প্ৰস্তাৱিত ক্ৰিকেট শৃংখলাৰ পূৰ্বে ক ’ ৰ ’ না ভাইৰাছত সম্পূৰ্ণৰূপে জৰ্জৰিত হৈ পৰিছে পাকিস্তান ক্ৰিকেট দল। সোমবাৰে তিনিগৰাকী পাকিস্তানী ক্ৰিকেটাৰ ক ’ ৰ ’ না ভাইৰাছৰ দ্বাৰা সংক্ৰমিত হোৱাৰ বিপৰীতে মঙলবাৰে পুনৰ অন্য সাত গৰাকী ক্ৰিকেটাৰৰ শৰীৰত ক ’ ৰ ’ না ভাইৰাছৰ উপস্থিতি ধৰা পৰিছে। মঙলবাৰে নতুন কৈ ক ’ ৰ ’ না আক্ৰান্ত হোৱা পাকিস্তানী ক্ৰিকেটাৰ কেইগৰাকী হৈছে ক্ৰমে- কাচিফ ভাটি, মহম্মদ হাচনান, ফখৰ জামান, মহম্মদ ৰিজৱান, মহম্মদ হাফিজ, ৱাহাব ৰিয়াজ আৰু ইমৰাণ খান। সোমবাৰে শ্বাহদাব খান, হাইদৰ আলী আৰু হাৰিছ ৰৌফ ক ’ ৰ ’ না আক্ৰান্ত হৈছে বুলি পৰীক্ষাত প্ৰমাণ হৈছিল। পাকিস্তান ক্ৰিকেট দলৰ ১০ গৰাকী ক্ৰিকেটাৰ ক ’ ৰ ’ না আক্ৰান্ত হোৱাৰ পাছতে ইংলেণ্ড আৰু পাকিস্তানৰ মাজৰ প্ৰস্তাৱিত ক্ৰিকেট শৃংখলাটোৰ ক্ষেত্ৰত অনিশ্চয়তাই দেখা দিছে। পাকিস্তান ক্ৰিকেট নিয়ন্ত্ৰণ বোৰ্ডৰ এগৰাকী বিষয়াই উল্লেখ কৰা অনুসৰি ক ’ ৰ ’ না আক্ৰান্ত ক্ৰিকেটাৰ সকল পৰীক্ষাৰ অন্তত ক ’ ৰ ’ না নিগেটিভ বুলি ফলাফল আহিলেহে দলৰ সৈতে যোগদান কৰিব পাৰিব। বৰ্তমান আটাইকেইগৰাকী ক্ৰিকেটাৰকে আইচ ’ লেশ্যনত ৰখা হৈছে।